钦定古今图书集成/明伦汇编/氏族典/第298卷 > 《廖用贤尚友录》 > 姜抚
## 钦定古今图书集成/明伦汇编/氏族典/第298卷 > 《廖用贤尚友录》 > 姜抚

按《唐书姜抚传》：“抚，宋州人。自言通仙人不死术，隐居
不出。开元末，太常卿韦縚祭名山，因访隐民，还白抚
已数百岁。召至东都，舍集贤院。因言服常春藤，使白
发，还鬒则长生可致。藤生太湖，最良，终南往往有之，
不及也。帝遣使者至太湖，多取以赐中朝老臣，因诏
天下，使自求之。擢抚银青光禄大夫，号冲和先生。抚”
又言终南山有旱藕，饵之延年。状类葛粉，帝作汤饼
赐大臣。右骁卫将军甘守诚能詺药石，曰：“常春，千岁
藟也；旱藕，杜蒙也。”方家久不用，抚易名以神之。民间
以酒渍藤，饮者多暴死，乃止。抚内惭悸，请求药，牢山
遂逃去。